ابو قاسم قشیری

امام القشیری یا امام ابو القاسم عبد الکریم بن ہوازن القشیری (پیدائش: اگست 986ء— وفات: 30 دسمبر 1072ء) محدث، مفسر اور ماہر علم الکلام تھے۔ دنیائے تصوف میں صاحب رسالہ قشیریہ کے نام سے بھی مشہور ہیں۔ اسلامی تصوف میں اِن کی تصنیف رسالہ قشیریہ مشہور ہے۔

 پورا نام 
امام ابو القاسم عبد الکریم بن ہوازن بن عبد الملک بن طلحہ بن محمد استوائی قشیری نیشاپوری شافعی۔کنیت:ابو القاسم۔القاب:زین الاسلام،استاذالصوفیاء،شیخ الجماعۃ،مقدمۃ الطائفہ،صاحب ِرسالہ قشیریہ۔

 نسبت 
قشیر بن کعب بن ربیعہ بن عامر بن صعصہ کی طرف نسبت کرتے ہوئے قشیری کہا جاتا ہے۔

 ولادت 
ان کی ولادت ربیع الاول 376ھ نیشا پور کے قریب استواء نامی بستی میں ہوئی اسی وجہ سے نیشاپوری اوراستوائی کہلاتے ہیں۔ ابھی بچے ہی تھے کہ والد کا سایہ سر سے اٹھ گیا اور یتیم کی حیثیت میں پرورش پائی۔

 بیعت 
شیخ ابو علی دقاق کے وعظ میں جانے کا اتفاق ہوا جو اپنے زمانے کے مشہور واعظ تھے جب ان کے اخلاص کو دیکھا تو ان کے حلقہ مریدین میں شامل ہو گئے اور پھر کچھ ہی عرصہ بعد ان سے خرقہ تصوف حاصل کیا۔ خراسان میں علم و فضل کے امام اور تصوف کے شیخ تھے۔

 حصول علم 
فقہ ابوبکر الطوسی سے پڑھی ابوبکر بن فورک سے علم اصول حاصل کیا۔: آپ نے علم کے لیے کئی بلادِاسلامیہ کاسفرکیا اورمتعدد مشاہیرِ اسلام سے اخذ ِعلم کیا۔جن ابو الحسین بن بشران ،ابن الفضل بغدادی،ابو محمد کوفی،ابونعیم،ابو القاسم بن حبیب قاضی،ابوبکر طوسی۔مشہور محدث امام ابوبکر بیہقی اور امام الحرمین جوینی کی صحبت میں رہے،اور ان کی معیت میں حج کی سعادت بھی حاصل کی،اسی طرح تصوف اور اخلاق کے متعدد شیوخ ہیں۔

 وفات 
16 ربیع الاول بروز اتوار 465ھ بمطابق 1072ء نیشا پور میں وفات پائی اور اپنے مرشد کے پہلو میں دفن ہوئے۔

 تصنیفات 
 اربعون فِي الحَدِيث۔
 استفاضة المرادات۔
 بلغَة الْمَقَاصِد فِي التصوف۔
 التخبير فِي علم التَّذْكِير فِي مَعَاني اسْم الله تَعَالَى.
 التَّيْسِير فِي علم التَّفْسِير۔
 عُيُون الاجوبۃ فِي فنون الاسئلۃ۔
 الْفُصُول فِي الاصول۔
 كتاب الْمِعْرَاج۔
 لطائف الاشارات فِي تَفْسِير الْقُرْآن۔
 الْمُنْتَهى فِي نكت اولى النهى.
 نَاسخ الحَدِيث ومنسوخہ۔
 نَحْو الْقُلُوب۔
 حَيَاة الارواح وَالدَّلِيل إِلَى طَرِيق الصّلاح۔
 شكاية اهل السّنۃ بحكایۃ مَا نالہم من المحنۃ۔
 منثور الْخطاب فِي شُهُود الالباب۔
 ’’الرسالۃ القشیریہ‘‘هدیۃ العارفين أسماء المؤلفين وآثار المصنفين المؤلف: إسماعيل بن محمد أمين بن مير سليم البابانی البغدادی دار إحياء التراث العربي بيروت لبنان

 مزید دیکھیے 
 رسالہ قشیریہ

 حوالہ جات 

زمرہ:1070ء کی دہائی کی وفیات
زمرہ:1074ء کی وفیات
زمرہ:980ء کی دہائی کی پیدائشیں
زمرہ:986ء کی پیدائشیں
زمرہ:اسلامی فلسفی
زمرہ:اشاعرہ
زمرہ:دسویں صدی کی ایرانی شخصیات
زمرہ:دسویں صدی کی عرب شخصیات
زمرہ:سنی ائمہ
زمرہ:سنی صوفیاء
زمرہ:شوافع
زمرہ:قرون وسطی کے فلسفی
زمرہ:گیارہویں صدی کی عرب شخصیات
زمرہ:مسلم فلاسفہ
زمرہ:نیشاپور کے صوفیاء
زمرہ:نیشاپوری شخصیات
زمرہ:نیشاپوری فلسفی
زمرہ:مسلم الٰہیات دان
زمرہ:علمائے اہلسنت
زمرہ:گیارہویں صدی کے مسلم الٰہیات دان
زمرہ:نیشاپور کی وفیات
زمرہ:قرون وسطی کے عرب ماہر لسانیات
زمرہ:نیشاپوری محدثین
زمرہ:مفسرین
زمرہ:سنی فقہا